Document ID: 32004R0335

Κανονισμός (ΕΚ) αριθ. 335/2004 της Επιτροπής
της 26ης Φεβρουαρίου 2004
για την τροποποίηση του κανονισμού (ΕΚ) αριθ. 2242/2003 όσον αφορά τη διαθέσιμη ποσότητα για την οποία μπορούν να υποβληθούν αιτήσεις χορηγήσεως πιστοποιητικών εισαγωγής για ορισμένα προϊόντα με βάση το κρέας πουλερικών, για την περίοδο από την 1η Απριλίου έως τις 30 Απριλίου 2004
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως των αγορών στον τομέα του κρέατος των πουλερικών(1),
τον κανονισμό (ΕΚ) αριθ. 774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σμιγάδι, καθώς και τα πίτουρα εν γένει και άλλα υπολείμματα(2),
τον κανονισμό (ΕΚ) αριθ. 1431/94 της Επιτροπής, της 22ας Ιουνίου 1994, για τον καθορισμό των λεπτομερειών εφαρμογής στον τομέα του κρέατος πουλερικών του καθεστώτος εισαγωγής που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα(3), και ιδίως το άρθρο 4 παράγραφος 4,
Εκτιμώντας τα ακόλουθα:
(1) Λαμβάνοντας υπόψη την προσχώρηση στην Ευρωπαϊκή Ένωση, την 1η Μαΐου 2004, της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας, και της Σλοβακίας, η κατανομή των ποσοτήτων που προβλέπονται από τις ποσοστώσεις του κανονισμού (EK) αριθ. 1431/94 της Επιτροπής, τροποποιήθηκε από τον κανονισμό (EK) αριθ. 329/2004 της Επιτροπής, της 26 Φεβρουαρίου 2004(4), για την περίοδο από την 1η Απριλίου έως τις 30 Ιουνίου 2004.
(2) Δεδομένου ότι η περίοδος από την 1η Απριλίου έως τις 30 Ιουνίου 2004 έχει διαιρεθεί σε δύο μέρη, πρέπει να τροποποιηθεί ο κανονισμός (ΕΚ) αριθ. 2242/2003 της Επιτροπής, της 19ης Δεκεμβρίου 2003, για τον καθορισμό ορίων εντός των οποίων δύνανται να γίνουν αποδεκτές οι αιτήσεις που υποβλήθηκαν τον Δεκέμβριο του 2003 για πιστοποιητικά εισαγωγής ορισμένων προϊόντων με βάση το κρέας πουλερικών βάσει του καθεστώτος που προβλέπεται από τον κανονισμό (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα(5) και να κατανεμηθούν οι διαθέσιμες ποσότητες με τις ίδιες αναλογίες με αυτές που ορίστηκαν από τον κανονισμό (ΕΚ) αριθ. 329/2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2242/2003 τροποποιείται ως εξής:
α) Στο άρθρο 1, η παράγραφος 2 αντικαθίσταται από το ακόλουθο κείμενο:
"2. Για την περίοδο από την 1η Απριλίου έως τις 30 Απριλίου 2004, οι αιτήσεις χορηγήσεων πιστοποιητικών εισαγωγής μπορούν να υποβληθούν για τη συνολική ποσότητα που αναφέρεται στο παράρτημα του παρόντος κανονισμού, σύμφωνα με τις διατάξεις του κανονισμού (ΕΚ) αριθ. 1431/94."
β) Το παράρτημα αντικαθίσταται από το κείμενο που εμφαίνεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 2004.

Labels: 3
17